text: В очакване на скритите идеи в "Междузвездни войни 7: Силата се пробужда" | От Извора
  От Стопанина на 21.11.2015 г. Избрано, Кино Искрено и лично, Кино
  Можем ли да очакваме окултни послания във филма? Ако има такива, за добро или лошо ще бъдат?
  Както споделих във втората част от поредицата "Защо понякога Холивуд заслужава нашата любов", съм почитател на сагата "Междузвездни войни". Можете да чуете отново и подкаста (MP3), в който бях извадил разговор от Star Wars — Ep. III: Revenge of the Sith, където се разкрива една от най-големите тайни на тъмните потайни общества. А именно стремежът на някои техни членове към особена форма на безсмъртието, която е противоестествена и диаметрално противоположна на идеята за безсмъртие в християнството.
  Дори хората, отхвърлящи по инерция всякакви конспирации, нямаше как да не забележат, че едното око на всеки от персонажите е скрито — къде умишлено, къде уж неволно, — сякаш имаме фотосесия за корица на списанието i-D. Те, разбира се, го свързват с "масони", каквото и да разбират под това, но непременно негативен смисъл.
  Но определено очаквам и някои изненади, част от които почти със сигурност ще бъдат свързани с намеци за предстоящи реални светски събития. Disney имат дългосрочни планове за тази поредица. Щели да правят филми по Stars Wars, по един всяка година, докато на хората им писне и спрат да купуват билети. Значи, още дълго време.
  10 коментара за "В очакване на скритите идеи в "Междузвездни войни 7: Силата се пробужда""
  Спиро 21.11.2015 г. | 17:19 ч.
  Аз бих искал да питам какво е посланието на скриването на едното око от окултна гледна точка? Какво символизира? Защото става все по-често срещано.
  Стопанина 21.11.2015 г. | 18:12 ч.
  Според мен е важно кое око се крие. В повечето случаи е дясното. Аз го тълкувам, като взор, отправен по левия път на тъмното посвещение.
  Кали 21.11.2015 г. | 19:15 ч.
  Едно закрито око знам, че е винаги символ на сатанизма, на масоните (срв. всевиждащото око на Хор на върха на пирамидата и върху доларовите банкноти), вкл. образите на порати или пиратски превръзки. Обърнатият надолу кръст символизира отричането на християнството. Изобщо, съвременните филми и видеоклипове, (особено "Черен кон" на Кейти Пери, която в едно интервю твърдеше, че е продала душата си на дявола, за да бъде известна), на Лейди Гага и други подобни, бъкат от внушения. Но "Стар Уорс" ще си го спестя, не понасям цялата обстановка на кинозалите в моловете с вечно хрупащите пуканки и децибелите на рекламите.
  Стопанина 21.11.2015 г. | 19:45 ч.
  (срв. всевиждащото око на Хор на върха на пирамидата и върху доларовите банкноти)
  Окото на върха на пирамидата няма нищо общо с Хор. И да имаше нещо общо, какво общо има Хор със сатанизма?
  Кали 21.11.2015 г. | 21:38 ч.
  Kaкво общо ли имат? Ами например бащата на сатанизма Алистър Краули разделя човешката история на еони от по 2000 години и според неговата класификация след еона на Озирис, представен от християнството, идва еонът на Хор. Казват, че някога в Музея на Кайро бил открил колона на Хор с инвентарен номер 666, което го светнало да си създаде теориите. А връзката на прикриване на едното око и това око на пирамидата не съм я направила аз, чела съм от немски автори, занимаващи се със символите на ложите.
  Не ми се дебатира, всеки сам да си направи каквито връзки иска, гледайки или не гледайки определени филми.
  HH 22.11.2015 г. | 14:23 ч.
  Добре, защо трябва да почитаме символа, на който е бил разпнат Христос ? Вие ако имате синове, бихте ли почитали символа, на който е бил измъчван сина ви? За мен кръста е наложен от църквата, като догматичен символ, като преклонение пред нея. Във връзка с тези мисли, то и обърканият кръст, по-скоро се проявява, като контра на самата църква и едва ли има каквото и да е окултно значение.
  Стопанина 22.11.2015 г. | 14:55 ч.
  Добре е да правим разлика между кръст и разпятие.
  Разпятието е гнусен символ. Но кръстът има дълбоко окултно значение – това важи както за равностранния (слънчевия), така и за варианта с едно издължено рамо (двумерен куб). Както не е все едно дали пентаграмът е с върха нагоре/надолу, същото важи и за кръста.
  Юлиан 22.11.2015 г. | 18:14 ч.
  Или можем да разсъждаваме, че на кръста Христос побеждава смъртта. Тогава това не е гнусен символ на мъчения, а може да се разглежда като символ на възкресението.
  House M.D. 24.11.2015 г. | 22:16 ч.
  По принцип мечът /независимо дали е светлинен или стоманен/ мяза на кръст, чието издължено рамо е насочено срещу противниците. Справка – средновековните рицари. Що се отнася до кръста като символ Божий, съществува следната легенда:
  След свалянето на тялото Исус Христово от кръста /както и телата на другите двама осъдени/, кръстовете били захвърлени край хълма Голгота. Няколко дни по-късно оттам минало траурно шествие. Забелязвайки кръстовете, участниците в процесията повярвали, че ако докоснат мъртвеца с кръста, напоен с Христовата кръв, мъртвецът ще се съживи. Но как да разберат кой от трите кръста е Христовият? Решили да проверят по метода "проба-грешка". Пробвали първия кръст. Нищо не се случило. Пробвали втория. Същият резултат. Когато пробвали третия, мъртвецът се съживил. Оттогава кръстът, от уред за изтезания на Римската империя, се превръща в символ на животворящия кръст Господен.
  Надявам се да съм бил полезен и да съм допринесъл с нещо за дискусията.
  Стопанина 19.12.2015 г. | 21:42 ч.
  Гледах филма. Доста солидна основа поставят с този епизод. По-дълбоките окултни неща обаче май са оставени за следващите серии.